ΚΑΝΟΝΙΣΜΟΣ (ΕΟΚ) αριθ. 1571/93 ΤΟΥ ΣΥΜΒΟΥΛΙΟΥ της 14ης Ιουνίου 1993 για τροποποίηση του κανονισμού (ΕΟΚ) αριθ. 1883/78 περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (1), και ιδίως το άρθρο 3 παράγραφος 2,

την πρόταση της Επιτροπής (2),

τη γνώμη του Ευρωπαϊκού Κοινοβουλίου (3),

Εκτιμώντας:

ότι, για τα μέτρα παρέμβασης για τα οποία δεν έχει καθορισθεί ένα μοναδιαίο ποσό στα πλαίσια κοινής οργάνωσης αγοράς, οι βασικοί κανόνες της κοινοτικής χρηματοδότησης καθορίζονται από τον κανονισμό (ΕΟΚ) αριθ. 1883/78 (4), ιδίως όσον αφορά τον τρόπο καθορισμού των προς χρηματοδότηση ποσών, τη χρηματοδότηση των δαπανών που προκύπτουν από την δέσμευση των αναγκαίων κεφαλαίων για την αγορά των προϊόντων παρεμβάσεως, την αποτίμηση των αποθεμάτων των μεταφερομένων από τη μία χρήση στην άλλη και τη χρηματοδότηση των δαπανών που προκύπτουν από τις υλικές ενέργειες αποθηκεύσεως 7

ότι το άρθρο 5 του κανονισμού (ΕΟΚ) αριθ. 1883/78 προβλέπει ότι οι δαπάνες των τόκων που επιβαρύνουν τα κράτη μέλη για τη συγκέντρωση των κεφαλαίων που χρησιμοποιούνται για την αγορά προϊόντων παρεμβάσεως, χρηματοδοτούνται από την Κοινότητα με ενιαίο επιτόκιο 7

ότι, σε ένα κράτος μέλος, μπορεί να αποδειχθεί ότι η αναγκαία αναχρηματοδότηση για την αγορά γεωργικών προϊόντων στη δημόσια παρέμβαση είναι δυνατή μόνο με επιτόκια αισθητά υψηλότερα από το ενιαίο επιτόκιο 7

ότι, στο μέτρο που η απόκλιση αυτή θεωρείται υπερβολική για το συγκεκριμένο κράτος μέλος, θα πρέπει να προβλεφθεί η εφαρμογή διορθωτικού μηχανισμού για την αντιμετώπιση αυτής της κατάστασης 7

ότι, στην περίπτωση αυτή, η διαφορά μεταξύ του ιδιαιτέρως υψηλού επιτοκίου που καταβάλλει το κράτος μέλος και του ενιαίου επιτοκίου θα έπρεπε τουλάχιστον να εξακολουθεί να βαρύνει μερικώς το συγκεκριμένο κράτος μέλος, ώστε να το παροτρύνει να αναζητήσει ολιγώτερο δαπανηρό τρόπο χρηματοδότησης 7

ότι αυτή η τροποποίηση της ρύθμισης πρέπει να διενεργείται για περιορισμένο χρονικό διάστημα και να εφαρμόζεται από την αρχή του τρέχοντος οικονομικού έτους 7

ότι, η δυνατότητα, που προβλέπει το δεύτερο εδάφιο του άρθρου 5 του κανονισμού (ΕΟΚ) αριθ. 2050/88 (5), να καθορίζεται το ενιαίο επιτόκιο σε επίπεδο κατώτερο από το αντιπροσωπευτικό συνιστά εφαρμογή της αρχής που διατυπώνεται στο άρθρο 2 πρώτο εδάφιο του δημοσιονομικού κανονισμού της Κοινότητας (6) 7 ότι η εφαρμογή της διάταξης αυτής δεν πρέπει πλέον να περιορίζεται χρονικώς,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 5 του κανονισμού (ΕΟΚ) αριθ. 1883/78 τροποποιείται ως εξής:

1. στο δεύτερο εδάφιο, το τμήμα της φράσης «για τα οικονομικά έτη 1989 έως 1992», καταργείται 7

2. προστίθεται το ακόλουθο τρίτο εδάφιο:

«Κατά παρέκκλιση από το πρώτο εδάφιο, εάν το επιτόκιο που βαρύνει ένα κράτος μέλος είναι υψηλότερο από το διπλάσιο του ενιαίου επιτοκίου, η Επιτροπή μπορεί να εφαρμόσει, για τα οικονομικά έτη 1993 έως 1995, για τη χρηματοδότηση των δαπανών τόκων που βαρύνουν το συγκεκριμένο κράτος μέλος, το ενιαίο επιτόκιο προσαυξημένο κατά τη διαφορά μεταξύ του διπλασίου του τελευταίου αυτού επιτοκίου και του πραγματικού επιτοκίου που βαρύνει αυτό το κράτος μέλος.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται για τις δαπάνες που πραγματοποιούνται από την 1η Οκτωβρίου 1992.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 14 Ιουνίου 1993.

Για το Συμβούλιο

Ο Πρόεδρος

B. WESTH

(1) ΕΕ αριθ. L 94 της 28. 4. 1970, σ. 13. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 2048/88 (ΕΕ αριθ. L 185 της 15. 7. 1988, σ. 1).

(2) ΕΕ αριθ. C 57 της 27. 2. 1993, σ. 7.

(3) Γνώμη που διατυπώθηκε στις 28. 5. 1993 (δεν έχει ακόμη δημοσιευθεί στην Επίσημη Εφημερίδα).

(4) ΕΕ αριθ. L 216 της 5. 8. 1978, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 787/89 (ΕΕ αριθ. L 85 της 30. 3. 1989, σ. 1).

(5) ΕΕ αριθ. C 185 της 15. 7. 1988, σ. 6.

(6) ΕΕ αριθ. C 80 της 24. 3. 1991, σ. 1.